section_heading: Zanimljivosti
paragraph_text: Ovaj film je značajan po činjenici da mu nedostaje nekoliko minuta pri početku pa taj dio radnje izgleda pomalo konfuzno. Naime, snimajući scene svađe i tuče u jednom sinjskom kafiću, kamerman je nehotice snimio neke, inače oženjene, goste u društvu atraktivnih mladih dama, pa u želji da spriječe skandal i javnu bruku, dotični gosti kafića "zamolili" su Boru Lee-ja da izbriše te dijelove filma s video vrpce što je on i napravio. Time je nepovratno okljaštrio dramaturško tkivo filma no istovremeno je vjerojatno i spasio pokoji brak u Sinju.